ການໝັ້ນຂອງເຈົ້າຊາຍອັງກິດ
ເຈົ້າຊາຍ William ແຫ່ງອັງກິດ ໄດ້ໝັ້ນ ໂດຍໃຊ້ແຫວນຂອງມື້ລາງພະມານດາ
ເຈົ້າຊາຍ William ແຫ່ງອັງກິດໄດ້ມອບແຫວນໝັ້ນຊຶ່ງ ເປັນແຫວນຂອງມື້ລາງພະຊົນນີ ຫລືມານດາກໍຄືເຈົ້າຍິງ Diana ນັ້ນ ໃຫ້ແກ່ເຈົ້າສາວໃນອະນາຄົດແລະເວົ້າວ່າ ມັນເປັນວິທີຂອງພະອົງເພື່ອເຮັດແນ່ໃຈວ່າພະມານດາບໍ່ ໄດ້ຖືກຫຼົງ ລືມໃນວັນພິເສດນີ້ ເຈົ້າໜ້າທີ່ຂອງພະລາດຊະວັງອັງກິດໄດ້ປະກາດໃຫ້ຊາບ ກ່ຽວກັບພິທີໝັ້ນລະຫວ່າງເຈົ້າຊາຍ William ແລະຄົນ ຮັກທີ່ຮູ້ຈັກກັນມາເປັນເວລາດົນນານ ນາງ Kate Mid- dleton ເຈົ້າໜ້າທີ່ກ່າວວ່າ ບຸກຄົນທັງສອງໄດ້ໝັ້ນກັນ ໃນເດືອນແລ້ວນີ້ໃນລະຫວ່າງອັນທີ່ນາງ Kate ເອີ້ນວ່າ ການໄປພັກຜ່ອນທີ່ເຕັມໄປດ້ວຍ ໂຣມັນຕິກ ຢູ່ເຄນຢາ ທ່າມກາງແສງແຟລັຊຂອງກ້ອງຖ່າຍຮູບເຈົ້າຊາຍແລະຄູ່ໝັ້ນ ໄດ້ປາກົດໂຕຕໍ່ສື່ມວນຊົນໃນ ຕອນແລງຂອງວັນອັງຄານວານນີ້ ທີ່ພະລາດຊະວັງ St James ໃນກຸງລອນດອນ ນາງ Middleton ທີ່ໃສ່ແຫວນນິນສີຟ້າເຂັ້ມ ອ້ອມດ້ວຍເພັດຂອງມື້ລາງເຈົ້າຍິງ Diana ກ່າວວ່າການເຂົ້າເປັນສະມາຊິກໃນຄອບຄົວພະຍາດຕິວົງນັ້ນ ແມ່ນເປັນເລື່ອງທີ່ໜ້າຫວາດ ຫວັ່ນຢ້ານກົວ ແຕ່ນາງເອງກໍຈະພະຍາຍາມກ້າວເດີນໄປຢ່າງລະມັດລະວັງ ເຈົ້າໜ້າທີ່ພະລາດຊະວັງກ່າວວ່າ ເຈົ້າຊາຍແລະເຈົ້າສາວຈະແຕ່ງງານກັນ ທີ່ກຸງລອນດອນ ໃນປີໜ້າ